Käes on see hetk, mida olete oodanud
Pimedas kobanud
Nii et higi on voolanud
MAAILMA SUURIM SHOWMEES
Sisimas on kihk, mida miski ei lämmata
Hinge lööb kinni, mõistuse viib
Kõik, mis oli ehtne, jääb kaugele siit
Ära hakka vastu, sest see lendab peale
Loeb see hetk, vahet pole, mis on pärastpoole
Palavikus unenägu jõuab üha lähemale
Lihtsalt anna alla, sest see tunne võtab võimust
See tuli, see priius pääseb paisu tagant
Nagu jutlustaja kõrgelt kantslist ülalt
Ja su pime pühendumus
Miski murdub neis seintes, mis sind hoid'vad kinni
Muud sa ei tea
Kas tahaks minna sinna
Kus kõike katvad tuled eredad?
Kus jooksikud ööd valitsevad
Võimatu tõeks saab, see kõik su allutab
See siin on suurim show!
Tuled põlema ja täiega
Päikegi ei saa meid peatada
Seda siin vaadates oled kui lummuses
See siin on suurim show!
See siin on kõik, mida tahad sa
Kõik, millest unistad ja see kõik on su silme ees
Siin sa olla tahadki
Siin on kõik, mida ihaldad
Kõik see, mida vajad sa
Ja see kõik on su silme ees
Siin sa olla tahadki
Kõik see, mida ihkab hing
Kõik, mille järel' tung
Ja see kõik on su silme ees
Siin sa olla tahadki
Kõik see, mida ihkab hing
Kõik, mille järel' tung
Ja see kõik on su silme ees
Ma mõistan, jah.
Suur aitäh, hr Jeffries. Tänan.
Päeva lõpuks on teil raha käes.
Lähme.
Phineas, kiirusta. Me jääme rongist maha.
Selg sirgu.
Kasi ennast puhtaks.
Väike sõrm püsti.
Käsi välja sirutatud, küünarnukk üleval.
Lonksuke, mitte luristades.
Väike sõrm püsti, käsi sirutatud,
küünarnukk välja.
Hoia oma tass otse.
Lase õrnalt oma tass alla.
Kas teeme uuesti?
Väike sõrm püsti,
käsi sirutatud...
küünarnukk välja.
Graatsiliselt.
Charity, tule siia.
Su kleit.
Kas nii me sind olemegi käituma õpetanud?
See on minu süü, sir.
Mina ajasin ta naerma.
Tänan sind su aususe eest.
Hoia mu tütrest eemale.
Kuidas sa välja said?
Aknast.
Isa saadab mu erakooli.
Ma ei tea, milline mu tulevik olema saab.
Mina tean.
Sulen silmad ja näen ma
Mind eemal maailm ootamas
Minu oma see
Läbi pimeduse, uksest sisse
Kus pole teisi rändamas
Nagu kodu see
Öelgu nad, öelgu nad
Et see kõlab hullult
Öelgu nad, öelgu nad, et lolliks läin'd
Mul ükskõik, mul ükskõik, kutsugu hulluks
Me elaks enda loodud maailmas
Igal öösel voodis lamades
Mul kirkad värvid silme ees
Miljon unelmat ei lase uinuda
Milline maailm olla võiks
Nägemust ma selgelt näen
Miljon unelmat selleks vaja läeb
Miljon unelmat meie oma maailmast
Öelgu vaid, öelgu vaid, see kõlab hullult
Öelgu vaid, et meil on mõistus läin'd
Ta... - Küllalt!
Charity!
Mul ükskõik, kui meid hüütaks' hulluks
Kallis Charity
Pageme enda loodud maailma
Igal öösel voodis lamades
Mul kirkad värvid silme ees
Miljon unelmat ei lase uinuda
Milline maailm olla võiks
Mul nägemus on selge ees
Selleks miljon unelmat ju vaja lä'eb
Ei!
Miljon unelmat meie oma maailmast
Ajalehed! Hämmastavad lood laiast maailmast!
Miljon unelmat ei lase
Uinuda
Milline maailm olla võiks
Mul nägemus on olemas
Selleks vaja läheb miljon unelmat
Miljon unistust
Meie oma maailmast
Tule! Hakka tööle Ameerika Raudteel!
Kolm einet päevas. Katus pea kohal.
Ausad palgad. Tule ja teeni oma varandus!
Näe Ameerika piiritut avarust!
Võimalus ootab, sir, taamal, rööbastel!
Sir, ma tean, et olen madalat päritolu,
aga ma hoolitsen teie tütre eest
ja annan talle sama uhke elu kui see siin.
Head aega, ema.
Ta tuleb tagasi.
Varem või hiljem tüdineb ta sinu elust,
kui midagi pole, ja ta lippab tagasi koju.
Igal öösel voodis lamades
Mul kirkad värvid silme ees
Miljon unelmat ei lase uinuda
Ma mõtlen uuest maailmast
Mul nägemus on olemas
Selleks vaja läheb miljon unelmat
Miljon unelmat meie oma maailmast
Kuitahes suur või väikene
Las olla saan sellest osake
Jaga oma unistusi minuga
Võib olla õigus, võid eksida
Kuid ütle, et mu võtad kaasa sa
Maailma, mida näed
Maailma, mida silmad kinni näen
Silmad kinni näen
Öösel voodis lamades
Mul kirkad värvid silme ees
Miljon unelmat ei lase uinuda
Miljon unelmat meie enda maailmast
Meie enda maailmast
Hr Smith? - Jah.
Vaadake seda. - Muidugi.
Jah, jah, ma näen. Tänan, Chalmers, piisab.
Sir, Phineas Taylor Barnum. Kui tohib, sir...
usun, et mul on oskusi ja ideid
palju enamaks, kui numbrite masinasse toksimine.
Lugesin sakslasest Lilienthalist, kes on loonud
liuguri, mis võib inimese õhku tõsta, sir.
Kas pole vapustav?
Kui seda saaks rakendada meie äris, oleks see revolutsiooniline.
Härrased! Kas saaks hetkeks teie tähelepanu?
Te kõik olete vallandatud.
Pankrot?
Ma arvasin, et firmal on tosin kaubalaeva.
Jah, Lõuna-Hiina mere põhjas.
Taifuun uputas kõik ära.
Laevade register
Kull, sina oled! - Oi, sa alles saad!
Tere.
Issand! Sa oled vara kodus.
Ja määramata ajaks.
See töökoht polnudki sinu jaoks.
Ega ükski teine töö, nagu näha.
See teebki meie ühise elu nii põnevaks.
Charity.
See pole see elu, mida ma sulle lubasin.
Aga mul on olemas kõik, mida ma tahan.
Aga maagia?
Kuidas sa neid tüdrukuid nimetaks?
Vaadake, kes karjamaalt koju komberdas.
Issi!
Tulge siia! - Kas sa meile kinki tõid?
Kinki, mille eest?
Mu sünnipäevaks! - Su milleks?
Mu sünnipäevaks. - Täna pole su sünnipäev.
Olgu, mul on kingitus,
aga see pole mingi niisama kink. Oi ei.
See on kõigi aegade vapustavaim sünnipäevakink.
Selle erakordse masina
lõi algselt Leonardo da Vinci 400 aasta eest.
Aga joonised olid sajandeid kadunud,
kuni eelmisel nädalal, ühel tormisel ööl uhuti uppunud piraadilaev
Nantucketis kaldale.
Leiti luukeresid ja aardeid
ja joonised sai kätte eikeegi muu kui J. W. Mercantile.
Need joonised liikusid üle minu laua,
aga ma suutsin need meelde jätta.
Ja kui ma õigesti mäletan...
Palju õnne sünnipäevaks, Caroline.
See on soovide masin.
Ütlete sellele oma soovid
ja see hoiab neid, kuni need tõeks saavad.
Kui soovid ka ununevad, püsivad need alati seal.
Kas ma võin soovi öelda?
Astu lähemale. Lase käia.
Ma tahan abielluda jõuluvanaga.
See on väärt soov.
Ma soovin balletikingi.
Hei, see on ka kena soov.
Mida sina soovid, emme?
Ma soovin...
sellist õnne igaveseks
sulle ja sulle
ja teie isale.
Igav!
Igav?
Mis ajast on õnn igav?
Öösel voodis lamades
Mul kirkad värvid silme ees
Miljon unelmat ei lase uinuda
Milline maailm olla võiks
Mul nägemus on olemas
Selleks vaja läheb miljon unelmat
Miljon unelmat
Meie oma maailmast
Kits kerkib, sealiha hind langeb.
Charles, me lahkume. - Mis?
See pank laenab raha ainult neile, kel on raha.
Mida sa põrnitsed, toslem?
Hr Barnum.
Teie ettevõtmine on riskantne ja üsna pentsik.
See on kindla peale minek, sir.
Inimesed ei taha seda möönda,
aga neid paelub eksootiline ja õõvastav.
Selleks me seda vahimegi.
Pank vajab arvestatavat tagatist.
Muidugi. Teisiti ei tuleks kõne allagi.
Paberid kogu mu kaubalaevastiku peale.
Miks laenaks pank meile 10 000 dollarit?
Sest meil oli välja panna tagatis.
Aga kallis, meil pole tagatist. - Muidugi on.
Lõuna-Hiina meres.
Lõuna-Hiina meres?
Sügaval Lõuna-Hiina meres.
Ja mida me selle laenu eest ostsime?
"Barnumi harulduste Ameerika muuseum".
Mis sorti muuseum see on?
Paik, kus sind viiakse kuhugi.
Kus nähakse asju, mida pole varem nähtud.
Vahakujud? - Jah. Jah.
Need on Euroopas viimane sõna. Vaata.
Kurguvalus Marie Antoinette. Napoleon.
Tulge siia. Näete?
Juba olete kohtunud mõnede ajaloo kuulsaimate suurkujudega.
Aga nad kõik pole vahast.
See on suur O'Malley.
Meisterlik osavnäpp. Pettuse kuningas.
Sa pole üldse võluri moodi.
Ma olen varas.
Väga hea varas.
Tabasin ta mu uuri varastamast.
Näete? - Elevant!
Mitte lihtsalt elevant.
Ma võin teile midagi kena muretseda. Öelge vaid.
Tänan.
10-tonnine isane, otse Aafrika tasandikelt.
Ja vaadake seda.
Maailma kõrgeim kaelkirjak.
Kas ma tohin mööda selle jalga ronida?
Kindlasti mitte. Olgu.
Ma tean, kuidas see välja paistab.
Kui sa ei teaks, oleksin mures.
See vajab lihtsalt veidi kohendamist.
Laenu tuleb iga kuu tagasi maksta.
Ja me maksamegi. Vajame vaid kliente.
Sadu. - Me saamegi need.
Tere tulemast Barnumi muuseumi. Tund teie ajast, sir,
aga see muudab teie elu. Show igal täistunnil.
Mulle meeldib teie kleit.
See pole nõrganärvilistele, aga teile meeldiks.
Poole hinnaga igale kübarakandjale.
Ohhoo! See olete teie, sir.
Tere tulemast Barnumi muuseumi.
Rämps.
Tere tulemast Barnumi muuseumi, kus kõik on erilised...
Mitu piletit?
Kolm. - Kolm.
Pere kulud: söök - koolitarbed
Issi.
Kas sa müüsid täna veel pileteid?
Mõned. Jah.
Enamik ruttasid koju, reede ju.
PÖIALPOISS
Aga me müüsime mõned.
Issi, sul on muuseumis liiga palju surnud asju.
Arvad nii?
Tal on õigus. Sa vajad midagi elavat.
Jääge nüüd tuttu, te mõlemad.
Midagi sensatsioonilist.
See on suur sõna.
See on sinu sõna.
Midagi, mis poleks täis topitud.
Nagu merineitsi. - Või ükssarvik.
Ükssarvikuid pole olemas.
Merineitsid pole ka päris.
Te olete Gertrude Stratton. Otsin teie poega.
Mul pole poega.
Haigla andmetel on küll.
Charles, eks? 22-aastane?
Charles!
P. T. Barnum, teie teenistuses.
Mul on ettevalmistamisel üks show
ja ma vajan staari.
Tahate, et inimesed naeraks mu üle.
Naeravad niikuinii, võiks sellega samahästi teenida.
Ma näen sõdurit, ei, kindralit
kes ratsutab üle lava mõõga ja püssiga
ja kõige kaunimas mundris, mis iial tehtud.
Rahvast tuleb üle maailma ja kui nad teda näevad, siis nad ei naera.
Nad annavad au.
OTSITAKSE UNIKAALSEID ISIKUID
JA HARULDUSI
Kuidas tundub, tüdrukud?
Hei! Sa otsid ebardeid?
Ma tean, kust sa ühe sellise leiad.
Tõega?
Tulge, tüdrukud.
Tere.
Sir, te ei tohiks siin olla.
Vabandust, kes niimoodi laulab?
See olete teie, eks ole?
Sir, ma pean paluma teil lahkuda.
Te olete nii andekas, õnnistatud...
Erakordne.
Unikaalne.
Ma ütleks koguni, et ilus.
Sir.
Palun jätke mind rahule.
Nad ei mõista, aga hakkavad mõistma.
See järjekord on nii...
Jumal hoia! Heldeke.
Nii. Anne ja W. D. Wheeler. Vend ja õde?
Jah, sir.
Suurepärane. Mis on teie ala?
Trapets.
Trapets. Hüva.
Rahvale ei meeldi, kui te meid lavale panete.
Ma arvestangi sellega.
MAAILMA VÄGEVAIM TRAPETS
Kas need katavad...
Kogu keha.
Suurepärane. Mul pole vaja seda näha.
TÄTOVEERINGUMEES
Just!
KOERPOISS
Kas tohib küsida, palju te kaalute? Number?
Ma eelistaks mitte öelda, aga... - Omavahel.
250 kilo.
Te ütlesite 400 kilo? - Jäägu siis 400!
MAAILMA RASKEIM MEES
Mis teie nimi on?
Vassili Palvos, sir.
Jah, selle nime muudame ära.
Minu meelest olete te iirlane.
IIRI HIID
Meil on show olemas!
Tubli, aga see peab olema viis korda suurem!
Ja ma tahan seda kõikjale!
Tõldadele, rongikülgedele,
kastidele, piimapudelitele, kõikjale!
Barnumi Ameerika muuseum.
Tore teid näha, sir.
Päevast päeva komberdad, pea on norus sul
On taevas tinahall
Justkui zombi labürindis
Palun kaks.
Sisimas magad
Ent ärkvele võid raputada end
Oled kõigest elav surnu, nagu muud ei saakski teha
Aga kõike muuta võid ja rõõmsamaks saab päev
Päike väljas, värvid erksad, maailm muuda elavamaks
Jäta maha silmaklapid, sa pole iial endine
Ärka nüüd, ärka nüüd
Süüta tuli see, hele lõõmab leek
Küünitad taevasse
Avatud kõik näib, oled särtsu täis
Ja maailmast saab fantaasia, sina ise sünnid uuena
Sest sa und näed nüüdsest avasilmi
Tead, et minna ei saa tagasi sinna, kust sa siia saabusid
Sest sa und näed nüüdsest avasilmi
Ärka nüüd!
Lettie! Lettie!
Nad ootavad! - Mida?
Sind. - Ei.
Nad ei tea seda veel,
aga nad hakkavad sind armastama.
Usu mind.
Tom!
Üles, üles!
Näen sinu silmadest
Usud valet, et pead oma nägu varjama
Kardad välja astuda
Ukse lukustad
Nõnda ei või jätkata
Aitab elust varjude seas, teame, see ei too miskit head
Korra näinud, enam endiseks ei saa
Natukene välku-pauku
Kinni hoitud kuskil augus
Tõesta nüüd, et oled rohkem väärt
Ei hirmu tunda saa
Ärka nüüd
Tuli põlema, lase lõõmata
Küünitad taevasse
Avatud kõik näib, oled särtsu täis
Ja maailmast saab fantaasia, sina ise sünnid uuena
Sest sa und näed nüüdsest avasilmi
Tead, et minna ei saa tagasi sinna, kust sa siia saabusid
Nüüdsest und me näeme avasilmi
Ärka nüüd!
Braavo!
See oli suurepärane!
Veel! - Fantastiline!
See on paha lugu.
Primitiivne totruse tsirkus
"Kuritegelik." "Alandav."
"Tsirkus." Mulle meeldib tsirkus.
Just nii, paksuke!
Kas kaitsete seda habemega naist?
Hei!
Hei! Aitab! - Ebard!
Walter!
Kõik sisse. Otsemaid.
Kae, kuidas lippavad!
Me ei taha teiesuguseid! - Kaduge siit!
Just nii, ebardid! Teie peremees kutsub!
Küllalt, sir.
Siin pole enam midagi vaadata!
Teie teenistuses!
Avalda see arvustus igas New Yorgi lehes.
Poole hinnaga pilet igale, kes selle kaasa toob.
1/2 HINNAGA PILETID BARNUMI MUUSEUMI
VÄLJA MÜÜDUD
Tulge nüüd, tulge kõik, tulge sisse
Igaüks, kel põues põleb unelm
TOTRUSE PRINTS
Tulge nüüd, tulge kõik, kui kostab hõik
Igaüks, kes tahaks leida vabadust
Vabaks saaks, vabaks saaks!
Maailmast saab fantaasia ning sa selles sünnid uuena
Sest und näed nüüdsest avasilmi
Tead, et minna ei saa tagasi sinna, kust sa siia saabusid
Sest me unistame avasilmi
Ja maailmast saab fantaasia suudad olla palju enamat
Sest sa unistad nüüd avasilmi
Enam minna ei saa tagasi sinna ilma, kust sa saabusid
Sest nüüd unistame avasilmi
Ärka nüüd!
Ostke siit maapähkleid.
Kuumad, soolased pähklid. Tulikuumad!
Üks mulle, teine daamile.
O'Malley.
Ah, hr Bennett, Heraldist.
Tulite järjekordset vaatemängu jälgima, mis?
Öelge mulle, hr Barnum,
kas teid häirib, et kõik, mida müüte, on võlts?
Kas need naeratused näivad võltsid?
Vahet pole, kust need tulevad. Rõõm on ehtne.
Nii et te olete siis filantroop?
Liialdus pole just koledaim kuritegu.
Inimesed kannatavad pigem puuduliku kui liigse kujutlusvõime käes.
Ehtsa petise kreedo.
Hr Bennett, millal teie viimati naeratasite
või kõhutäie naerda saite? Nagu päris naer?
Teatrikriitik, kes ei suuda teatris rõõmu leida.
Kes nüüd petis on?
Oi, hr Bennett.
Sõna, mida te mu show kirjeldamiseks kasutasite?
See kõlab kenasti.
P. T. BARNUMI TSIRKUS
Ja siiapoole.
Kas mu elus pole juba küllalt pimedat usaldust?
Kas see polegi see, mis asja lõbusaks teeb?
Edasi. Niimoodi.
Valmis?
Kas see on? - On.
Tule. Lähme.
Lükake.
Vau.
Helen, see on sulle.
Ja Caroline, see on sulle.
Balletikool asub selsamal tänaval.
Kohe pärast su vanemate maja.
Ära ütle, et ostsid selle maja, et oma edu mu vanematele nina alla hõõruda?
No see polnud ainus põhjus.
See ongi elu, mida ma sulle lubasin.
Kas tohib?
Phin, see on imekena, aga me ei vaja kõike seda...
Mul kulus selleks 25 aastat, aga tere tulemast koju, Charity Barnum.
Terekest. - Seal läheb Barnum.
Kullake, kes on see noormees seal?
See on Phillip Carlyle.
Räägitakse mingist skandaalist.
Tema viimane näidend oli Londonis hitt.
Näidend? Maksad kena summa,
et vaadata kaks tundi inimesi rääkimas
ja mind nimetatakse petiseks?
Fui, mis lõhn see on? Tunned?
Fui. Midagi haiseb.
Oi, ma tean, mis. Maapähklid.
Ma näen seda juba praegu.
"Linna balletiteatri noorim priimabaleriin."
Ma jätan pooleli.
Mida? Miks sa pooleli jätad?
Alustasin liiga hilja. Ma ei jõua eales järele.
Caroline, sa olid parim tantsija sel laval.
Mida? Arvad, et ma ei märka annet?
Ballett nõuab aastatepikkust tööd. See pole nagu tsirkus.
Siin ei saa lihtsalt teeselda.
Ta ei tohi pooleli jätta. Ei.
Tal pole lihtsalt teiste tüdrukutega sidet tekkinud.
Ma loodan, et asi on selles.
Ma pole kunagi näinud nii palju pisikesi primadonnasid.
Jah, aga need primadonnad on hetkel tema jaoks
kõige tähtsam asi maailmas.
Ta õpib neid ignoreerima, nii nagu mina tegin.
Tal poleks seda vaja.
New Yorgi seltskond ei aktsepteeri meid iialgi.
Sest nii peaks nad lõpetama hukkamõistmise ja oma eludega midagi ette võtma.
Asi pole minus.
Oh. Nii et see erineb siis kõigest muust?
Tahan, et ta saaks enda ja oma pere üle uhke olla.
Ta ongi uhke.
Me ei peagi olema Carlyle'id.
Hr Carlyle. Teie tootsite selle näitemängu?
Jah, seda ma tõesti tegin.
Pileteid ostab tagasi kassa.
P. T. Barnum.
Sealt tsirkusest?
Jah. Olete käinud?
Jumal, ei. Aga olen näinud rahvamasse.
Rahvas lahkub teie juurest palju rõõmsamana, kui sisenedes.
Seda ei saa ma öelda oma näidendi kohta.
Ent ometigi pole teile probleemiks pileteid müüa.
Sest mina müün vooruslikkust.
Kas tohib teile ühe napsi välja teha?
Ma tahan püüda kõrgemat seltskonda.
Tuua välja lugupeetud artistid, laiendada publikut, püüda snoobe.
Kui te vaid teaks, kui lämmatavad nad on.
Tulge liituge siis tsirkusega.
Teil on ilmselgelt annet show-bisnise jaoks.
Õpetage mind peenemat maitset võluma.
Räägite tõsiselt? - Jah.
Hr Barnum, ma ei saa lihtsalt ära joosta ja tsirkusega liituda.
Miks mitte? Kõlab põnevalt, kas pole?
Ütleme nii, et ma tunnen end palju mugavamalt,
jälgides teie vaatemängu eemalt.
Mugavus, progressi vaenlane.
Kas te mõistate, et paljalt teiega läbi käimine
võiks minna mulle maksma mu päranduse?
Oi, selle hind oleks palju kõrgem. Te riskiks kõigega.
Aga samas võiksite avastada, et olete vaba mees.
Siinsamas, nüüd ja praegu teen sulle pakkumise
Ei taha jahtida sind, sest sa taipad
Kui tuled minuga, siis viimaks vabaks saad
Töörügamisest, müüridest, mis kinni hoidvad
Jäta tüüpiline, võta vastu värviline
Kui kõlab metsikult, siis ela metsikult
Võid jääda mõistlikuks, kuningriigiks igavus
Või paned mängu kõik ja näed
Kas ei taha pääseda rollist, mida pead sa mängima?
Mul on see, mida vajad, tule minuga, unusta hool
Saad näha, mis on teisel pool
Võid teha nii nagu sa või teha nii nagu ma
Puuris püsida või võtme haarata
Oh, pagan, korraga saad lennata
Saad näha, mis on teisel pool
Okei, mu sõber siin, sa tahad kaasa mind
Ei tahaks öelda, seda küll ei juhtu
Tänan ei, mul käes minna on aeg
Sest naudin elu, mida sa pead lõksuks
Tead, sind ma imetlen, ja see show, mida teed
Selles on miskit, tõega, siin on miskit
Ma halja oksa peal, ei rämpsu roogi seal
Ma selle jätan sinule
Sa ei tea, et mul on hea kesklinna seltskonna seas?
Mul on kõik, mida vajan, ära tulla ei taha
Ei taha näha, mis on teisel pool
Nii et tee, mida teed, ma teen, mis sobib mulle
Kui pole puuri, pole võtit mul vajagi
Pagan, kas ei näe, et läheb hästi mul?
Mind jätab külmaks teine pool
Kas nõnda veedad oma päevi sa?
Viski, masenduse, pidude ja teatriga?
End sinuga sidudes oleks linna jutuaineks ma
Häbistatud, päranduseta, klounide seas
Viimaks saaksid elada, viimaks naerda ka
Ma pakun sul' vabadust unistada, see ärataks
Raviks valu, lõhuks seinad maha
Selline diil ei tundu üldse paha
Aga jäägu see su otsustada
Intrigeeriv, aga kalliks maksma lä'eb
Milline osa ärist minule jääb?
Aus kaup, sa tahad osanikuks
Annan 7, lööme käed ja kaup koos
Ma pole äsja sündin'd, kaheksateist sobib küll
Äkki tahad, et mu osa oleks üldse null?
Viisteist - Pakun kaheksa
Kaksteist - Võibolla üheksa
Kümme
Sir, tundub, et saite endale noorema partneri.
Ma sain hoopis ülemakstud õpipoisi.
Kas sa ei taha pääseda
Täitsa - Uude
Maailma
Sest mul on see - Mida vajad
Tule kaasa, sees on hoog ja meid ootab teine pool
Kui sa teed nii, nagu ma
Kui teed seda koos minuga
Unusta puur, sest meil võtmed enda käes
Neetud, korraga saab lennata
Meid teine pool on ootamas
Kui sa teed nii, nagu ma - Teisel pool
Sest kui sa teed
Siis meid ootab teine pool
Kes see on?
Hei! Keegi ei osta siin taga mütse. Ette, välja!
W. D., Anne, see on mu uusim värvatu, hr Phillip Carlyle.
Meeldiv tutvuda. - Jah, meeldiv.
Ja milline on teie number, hr Carlyle?
Mul polegi oma numbrit.
Igaühel on number.
Hr Barnum!
Jah.
Tulge vaadake.
Phillip, püsi kannul!
Ebameeldiv element.
Sellist leidub alati, kas pole?
BOIKOTT BARNUMILE
Miski ei meelita masse nagu väike mass.
Me ei taha teid oma linna!
Kasige koju, ebardid!
Ebardid!
"Linna häbiplekk."
"Protestid kinnistavad hr Barnumi maine
solvava ja sündsusetu kraami kaupmehena."
"Solvav ja sündsusetu." Hr Bennett, ma punastan.
Ei, mina punastan.
Mis sul sellest, mida Bennett arvab?
Ta on peenutseja.
Ja snoob.
Aga teda loevad kõik New Yorgi snoobid. Ta mõtleb nende eest.
Mis sai kriitikast kasu lõikamisest?
Jah, noh... Hei.
Kas sul on ses osas mingeid mõtteid? - Phillip!
Tead, mida? Kusjuures on.
Helen, tule.
"Majapidamise pea
kuninganna kutsub hr Phineas T. Barnumi
ja tema teatritrupi vastuvõtule Buckinghami paleesse."
Kuninganna Victoria? Päriselt või?
Ma pidin natuke niite tõmbama.
Kui tahate, et seltskond teid aktsepteeriks,
võiksite samahästi alustada
kõige kõrgemast tipust.
Kas me kõik oleme kutsutud?
Ju ma pean siis ütlema kuningannale, et kas läheme me kõik
või ei lähe keegi meist.
Inglismaa kuninganna!
Sellest palju paremaks enam minna ei saa.
Miks meil sabakuubesid pole?
Me oleme meelelahutus.
Ma ei näe, et sina kostüümis oleksid.
Teie Majesteet, hr Phineas T. Barnum
ja tema Ameerika Veidrused!
Kas see on ehtne?
Teie Majesteet.
Lubage tutvustada, hr Barnum.
See on mulle au, hr Barnum.
Ja olen kuulnud palju
oma Ameerika sõpradelt teie pisikesest kolonelist.
Kindral, ma'am.
Sa oled veel pisem, kui ma ettegi kujutasin.
Ega sa ka päris ülemise riiulini ei küündi, kullake.
See läks küll kenasti.
Teie Majesteet.
Phillip.
Preili Jenny Lind.
Ta on lausa kiirgav.
Kes see on?
See ooperilaulja?
Laulja, mis?
Ta on Euroopa kuulsaim esineja.
Ta on La Scala tosin korda välja müünud.
Prantsuse ooperiteatrist rääkimata.
Mida sa teed?
Järgnen sulle, et saaksid mind prl Lindile tutvustada.
Sind tutvustada? Ma ei tunnegi teda. - Jah.
Kõik tunnevad teda. Sa ise ütlesid.
Jah, täpselt. Ei saa lihtsalt kellelegi ligi marssida.
Miks mitte? Me oleme personaalsed. Ta on persoon.
Preili Lind.
Minu nimi on Phillip Carlyle.
Ja see erakordne härrasmees mu kõrval...
Phineas Taylor Barnum.
Rõõm on minupoolne.
Muidugi, te olete see ameeriklane. Arvan, et olen teist kuulnud.
Kui te olete minust siinkandis kuulnud,
siis järelikult teen ma midagi õigesti.
Seda, või siis midagi väga valesti.
Avalikkuse maailmas pole sel eriti vahet.
Need tunduvad suli sõnadena, hr Barnum.
Showmees, prl Lind, kõigest showmees.
Parim sealpool Atlandi ookeani.
Olgugi, et ise niimoodi väidate.
Väidan, aga ma ei pea.
Oi ei. Ei. - Õige?
Ei, ta ongi üks parimaist.
Oi, väga lahke. Preili Lind,
ma asuksin asja juurde. Kutsuksin teid New Yorki.
Ja kui nõustute, siis teeksin teist kuulsaima laulja
mitte Euroopas, vaid terves maailmas.
Ja kas te olete mind laulmas kuulnud?
Igatahes. - Ei, ei ole.
Aga nagu minu puhul, käib teie maine teist ees
ja ma usaldan teie mainet rohkem kui oma maitset, seega...
Ma pole kunagi Ameerikas käinud.
Te laulate uhkeimas teatris,
parima orkestri saatel maailma parimas linnas.
"Jenny Lind.
Ainult ühel õhtul." Võibolla kahel.
20% piletitulust on teile kuningannalik tasu.
Annetan enamiku oma teenistusest heategevuseks.
Orbudele ja leskedele.
"Ööbiku hääl, ingli süda."
Geniaalne. Press läheks selle loo peale hulluks.
See pole lugu.
Kas tohib midagi küsida, hr Barnum?
Mida iganes.
Miks mina?
Inimesed tulevad minu juurde, et saada ninapidi veetud.
Tahaksin pakkuda neile kordki midagi ehtsat.
Preili Lind.
Kõik on kohal. Vaata. Isegi Winthropid.
Kas sa oled õnnelik?
Siis olen, kui see õnnestub.
Jumal. Ma loodan, et ta ikka laulda oskab.
Miks tal nii kaua aega läheb?
Nad võtavad alles istet.
Sellest rääkides. - Jah?
Tom ja Lettie, teised, nad jõudsid äsja.
Mida?
Kuhu ma nad panen? Sinu looži?
Sinna looži? Ei, see on liiga nähtav.
Nähtav?
Akustika on parem seisukohtadel.
Nad peaks olema seal.
Prl Lind on valmis.
Okei. Aitäh, jumal tänatud!
See on nii vägev.
Kas pole imetore? - Jah.
Mulle nii meeldib. - Vaata eesriiet.
Daamid ja härrad, tänan kannatlikkuse eest.
Ta pole omas elemendis.
Mis siin toimub?
Kas see on Barnum?
See pole ju tsirkus.
Hiljuti oli mul privileeg kuulda kõige jumalikumat häält,
mida ma eales kuulnud olen.
Korraga on ta asjatundja.
Tean, et see kõlab nagu Barnumi jant,
aga mul on külmas 100 pudelit head šampanjat, mis kinnitab,
et see pole lihtsalt mingi lisaatraktsioon.
Teie loal esitlen
Rootsi Ööbikut,
prl Jenny Lindi.
Ma püüan kinni hoida hinge
Jääda võikski nii
Ei laseks hetkel sellel mööduda
Sa minus unistuse süütasid
Muutub valjemaks
Kas kuuled seda kajamas?
Võta mul käest
Kas jagad seda minuga?
Sest kallis, sinuta
Tuhatkordne rambivalgus
Tähed, mille näppame taevast
Neist piisama ei saa
Eales küll ei saa
Kullased tornid on liig väiksed
Need käed, mis võiks maailma hoida
Neist piisama ei saa
Eales küll ei saa
Mu jaoks
Iial, iial
Iial mu jaoks
Mu jaoks
Küllalt ei saa
Veel!
Suurepärane!
Veel!
Oivaline!
Korrata!
Jenny, see on mu naine, Charity, ja meie tüdrukud.
Muidugi, olen teist nii palju kuulnud!
Ja su isa sõnul oled sina balleti austaja.
Jah, ma õpin balletti.
Õpid või?
Muidugi õpin. - Ja muidugi õpib.
Ja kuidas sinuga on, Helen?
Te olete nagu printsess, ma'am.
Tuleb tunnistada, Barnum,
ta on märkimisväärne.
Piisavalt, et tuua rõõmu kõige rõõmutumale kriitikule?
Ja tõelise kunstikaupmehe käes
võiks temast selles riigis midagi saada.
Kahju, et ta teiega asju ajab.
Te olete tõesti osavam kirjasõnas, hr Bennett,
nii raske, kui seda uskuda on.
Hr Barnum... - Jah.
Sooviksin kohtuda prl Lindiga. - Ja kohtutegi.
Kas tutvustaksite meid? - Andke üks hetk...
Phineas. - Jah.
Sa oled...
hästi hakkama saanud.
Tänan.
Lubage mul teid tutvustada.
Vabandust, Jenny. Need on Charity vanemad.
Hr ja pr Hallett.
Kui meeldiv.
Väga meeldiv tutvuda. - Tore tutvuda.
Ema.
Tere, kallis.
Kas need...
Jah, need on teie tütretütred.
Phineas, mitte siin.
Mitte siin?
Kardad, et häbistan su vanemaid nende peenete sõprade ees?
Ma ei usu, et mul sellist võimu on.
Selline tähtsusetu mees, kellele on määratud tähtsusetu elu.
Kogu see varandus ja oled ikka rätsepa sell.
Kasi välja.
Nonii, Phineas...
ma ju ütlesin, et tasuta šampanja head kaasa ei too.
Charity.
Kas kõik tõstaks oma klaasid?
Hr Barnumi terviseks,
kes näitas lõplikult,
et mehe positsiooni saab piirata
ainult tema kujutlusvõime.
Barnumi terviseks! - Tänan.
Hr Barnumi terviseks.
Tänan.
Raske on mõista jõukust ja privileege,
kui oled nende keskel sündinud.
Teinekord on tunne, et ma ei kuulu siia.
Sina?
Ma sündisin väljaspool abielu
ja see tõi mu perele häbi.
Elu tuletab mulle ikka meelde, et ma ei vääri kohta selles maailmas.
Ja see jätab augu, mida ei täida mingid ovatsioonid.
Hr Phineas! - Rahvas...
Issver, kus see proua alles laulab!
Ma tean.
Ei tea, kas talle meeldib mundris mees?
Kindel see. Mida teie siin teete?
Teil on ju tunni aja pärast show, eks?
Meil on aega vähemalt kolme joogi jagu, eks?
Tulge, lähme.
Ei, ei, ei. Lettie! - Mida?
Siin on väga kitsas. Ja ma ei saa lasta teid...
Kuulge!
Kes piletiraha maksab, kui te seal rahvale näha olete?
Okei? Kena etendust. - Pea kinni.
Daamid ja härrad, toost!
Jenny, Ameerika ei tarvitse seda veel teada,
aga nad hakkavad sind armastama.
Prl Lindi terviseks!
Mul pole võõras pimedus
Varja end, ütlevad
Ei taha sind me vaadata
Oma arme õppin'd häbis varjama
Põgene, ütlevad
Ei sellist keegi armasta
Ei lase end ma porri tallata
Tean, meile koht on olemas
Sest me oleme säravad
Sõnad teravad kui mind torgivad
Suure lainega need summutan
Olen julge, haavatud
See, kes pidin olema, olen ma
Hoidke heaga eest, siit tulen ma
Marsin omaenda rütmiga
Ei karda end näidata
Kunagi ei vabanda, see olen ma
Mida nemad siin teevad?
Järjekordne kuulirahe tabab mind
Andke tuld
Mul ükskõik, häbis küll ei piinle hing
Murrame läbi müüride
Ja päikest püüame
Sõdalased me
Nendeks saanud oleme
Ei lase end ma porri tallata
Tean, meile koht on olemas
Kasige koju!
Sest me oleme säravad
See olen ma
Ja ma tean, et väärin armastust
Pole miskit, mis mull' liiga hea
Annaks lihtsalt New Yorgis rohkem etendusi?
Miks sa tahad üle riigi tuuritada?
Miks Napoleon Venemaale marssis?
Napoleon sai lüüa.
Napoleonil polnud 60-liikmelist orkestrit.
60-liikmeline orkester?
Hangi kõige odavamad muusikud ja passi peale.
Me peame neid ikkagi majutama.
Abielus muusikud, saavad koikut jagada. O'Malley, Caroline'i säästupõrsas.
Tellimus-dekoratsioonid? Ilutulestik? - Jah.
Ilutulestik teatrites sees?
See on geniaalne.
Ei. Hei, P. T...
Need on kuulsaimad teatrid kogu riigis.
Sa pead piletid välja ostma saalide reserveerimiseks.
Jah. Ma võtsin laenu.
Ja me peame Jennyle ette maksma? - See oli suur laen.
Sa ei näe pennigi kasumit enne 40. show'd...
Tegelikult 41.
Riskid kõigega, mille sa siin rajasid.
Kuidas ma selle su arust rajasin?
Pärast seda on meil kasumit kuhjaga.
P. T.? - Mida?
Su tähelepanu on olnud küllalt kaua hajutatud.
Piletitulu kahaneb, iga päevaga on rohkem protestijaid.
Sa pead rahva tagasi tooma.
"Kui te pole hiljuti Barnumi muuseumis käinud, siis polegi Barnumis käinud."
Nad tulevad sind vaatama.
Sinu hullumeelseid ideid,
sinu uusi numbreid, ebaharilikku.
Äkki näitad naeratust? See oleks ebaharilik.
Harjuta edasi. Tee neile selgeks
mu eeldus, et nad kohtleks sind teenitud lugupidamisega
ja et nad peaks su vastu niikuinii kenad olema.
Kas pole mitte lohutav vaatepilt?
Ta ei suutnud isegi "tere" öelda.
Ega "head aega".
Ta läheb tuurile. Vabandust.
Võta end kokku. Kas sa ei peaks kuskil olema?
Anne Wheeler.
Hr Barnum ütles, et jättis mulle pileti.
Vabandust.
Ma arvan, et peaks olema üksainus.
Ei, neid peabki kaks olema.
Polnud kindel, kas sa minu kutse peale tuleks.
Viis minutit eesriideni.
Olen alati tahtnud teatrisse minna.
Phillip, oled see sina?
Ema.
Isa. See on Anne Wheeler.
Phillip, kas sul pole üldse häbi?
Siduda end selle Barnumi äriga on üks asi,
aga marssida ringi teenijaga?
Anne.
Anne!
Kuidas sa julged temaga nii rääkida?
Sa unustad oma koha, Phillip.
Mu koha?
Ema, kui see on minu koht, siis ei soovi ma sellest mingit osa.
Anne.
Nad on väga kitsarinnalised inimesed.
Miks sa hoolid sellest, mida nad arvavad?
Asi pole ainult nendes.
Sind pole keegi iial vaadanud nii, nagu su vanemad mind vaatasid.
Nii nagu kõik meid vaataksid.
Tead, et sind tahan
See pole saladus, mida varjata
Tean, et mind tahad
Ära siis väida, et käed on seotud meil
Väidad, et pole määratud see, saatus kisub sind eemale
Ja minust kaugele, aga sa siin mu südames
Kes peatab mind, kui ma tean, et oled minu saatuseks?
Mis siis, kui tähed ümber tõstame?
Öeldes, et oled loodud minule?
Miski siis meid ei lahutaks
Oleksid see, kes mind ootas ees
Määravaks sa, määravaks ma
Keegi teine ei ütle, mis meist saab
Kui tähed me ringi tõstame?
Maailm võiks kuuluda meile, sel ööl
Arvad, on kerge?
Et ei taha joosta su juurde ma?
Ent siin on vallid
Ja uksed, mida ei suuda avada
Tean, et see kummastab sind, sest saame olla
Nii sa ja ma, olles vaid siin
Aga väljudes siit sa ärkad ja märkad
Et mingit lootust polnudki
Keegi tähti ümber tõsta ei saa
Kuidas saaksidki kuuluda minule?
Kõik lahus hoiab ju meid
Ja ma polnudki loodud sinule
Ei määra siin sa, ei määra siin ma
Kui teised need ütlevad, mis meist saab
Kuidas tähed me ringi tõstame?
Nii et maailm saaks meile kahele, sel ööl?
Tahan sinuga lennata
Tahan sinuga langeda
Endast mulle anna kõik
See tundub võimatu - See pole võimatu
Kas on see võimatu?
Ütle, et võimalik
Kuidas tähed me ümber tõstame?
Ütled, et oled loodud minule?
Miski ei lahku viia meid või
Sest just sinu ma leidma pidingi
Määravaks sa, määravaks ma
Keegi ei ütle, mis meist saab
Tähed kui ümber tõstame?
Loome maailma iseendale
Tead, et sind tahan
Ei seda püüagi varjata
Ent sind ei saa ma
Tee lahku viib, mul on seotud käed
Esmalt ostsid maja mu vanemate tänavale.
Siis kohtumine kuningannaga.
Siis tõid Jenny Lindi, siis kohtumine mu isaga.
Millal sul viimaks küllalt saab?
Ma teen seda Caroline'i ja Heleni nimel.
Vaata ringi. Neil on kõik olemas.
Sa ei mõista. - Ma mõistan.
Ei, sa ei mõista.
Kuidas sa saaksidki?
Mu isa koheldi nagu kõntsa.
Mind koheldi nagu kõntsa, aga minu lapsi mitte.
Kõik ei peagi sind armastama, Phin.
Piisab mõnest heast inimesest.
Ma tean seda.
Sir.
Ei, ei! Issi!
Issi!
Issi, ei! Oota!
Issi! - Sõidame!
Oota, issi!
Soovivad mõned meist elu
Mis on lihtne ja hea
Paelaga seotud
Mõned ei seila eal merel
Sest ohutum on maal
Teha nii, kuis on kirjas
Sulle järgneksin ma
Suurde tundmatusse
Sinna maailma
Mida omaks nimetame
Tipud ja orud ja muu, mis meid lahutab
Kõrb ja ookean
Tõmbad mu ligi
Unistus matab üheskoos meid
Alati liikvel
Riskiksin kõigega
Vaid et olla koos
Ja riskingi kõigega
Elu nimel, mille valinud me
Käsi mu käes
Lubasid, lahti ei lase eal
Köiel kui kõnnime
Kõrgel taeva all
Paistab all terve maailm
Köiel kõnnime
Pole ealeski kindel
Kas mind püüad, kui kukkuma peaks?
See on seiklus, kus vaade on nii vapustav
Kõndides kõrgel köiel
Sinuga
"Me oleks otsekui esmakordselt teada saanud,
mida laulmine tegelikult tähendab."
"Prl Lind on ära teeninud rahva kõrgeima austuse ja uhkeimad ovatsioonid."
See tähendab... - Maailm on meie jalge ees.
Noh, hr Barnum.
Unistuste täitumise terviseks.
Tänan, Jenny.
Eesriideni on kaks tundi.
Ma olen andnud sulle maailma, kas pole?
Peaksin minema.
Ma olen muutunud segajaks. Andesta, Jenny.
Ei. - Peaksid lõpetama turnee ilma minuta.
Mida? Sa lahkud?
Graafik on kontrolli all.
Nii et ongi siis kõik.
Mis mõttes?
Olen su järjekordne väike number.
Jenny. - Ma lõpetan.
Jenny. Jenny, palun.
Sa pead turnee lõpuni viima.
Kas ikka pean?
See hävitaks mu.
Kui olete teiste inimestega hooletu, hr Barnum,
siis toote sellega hävingut iseendale.
Ma olen riskinud kõigega.
Mina ka.
Ja näib, et me mõlemad kaotasime.
Tähed, mille näppame taevast
Neist eales küll ei saa
Eales küll ei saa
Kullast tornid on liig' väiksed
Need käed võiks hoida maailma
Ent küllalt sest ei saa
Eales küll ei saa
Tänan.
Mis see oli?
See oli hüvastijätt.
Suur aitäh kõigile tulemast.
Rääkige oma sõpradele ja naabritele! - Milline vahva show!
Kellel oli lõbus? Teil? Teil?
Rääkige kõigile, kui lõbus teil tsirkuses oli!
Uued numbrid igal õhtul!
Hei! Tseremooniameister.
Härrased, ma pean paluma teil lahkuda.
See on meie linn, poja.
Meie arust peaks sina siit lahkuma.
Sina ja su ebardid.
Ja su nõgid.
Sir.
Ma palun ainult korra veel.
Ja mis siis, poisu?
Hei! Jäta!
Võtke ta kinni!
Rünnakule!
Kas see võib tema olla? - Arvan küll.
Issi!
Tüdrukud, tüdrukud! - Issi!
Oi, te olete nii palju kasvanud. Jätke järele.
Miks sa siis varem koju tulid?
Ma igatsesin sind. Ma igatsesin teid.
See kõlab küll paraja jampsina.
Tulekahju!
Eest ära! - Rutem!
Ruttu! See tuleb tsirkuse poolt.
Ruttu! Lähme! Tulekahju!
Tüdrukud, püsige minuga. Ruttu!
Püsige kõik koos!
Phillip! Kas kõik said välja?
Kas kõik on terved? - Jah.
Loomad? Loomad?
Lasime nad vabaks. Mida muud me teha saime?
W. D., kus Anne on?
Kus Anne on?
Ei, Phillip! Ei!
Hei! Sinna ei tohi minna!
Anne!
Phillip!
Pumbake edasi!
W. D.!
Siin ta on! Siin ta on!
Phillip!
- Issi!
Ei, issi! - Issi!
Issi!
Hoidke eemale! Palun!
Issi!
Kanderaam!
Ta on palju suitsu sisse hinganud.
Ta hingab veel. Tulge.
Tõstame ta raamile!
Üles!
Kui tähed me ümber tõstame?
Ütleks, et oled loodud minule?
Miski ei meid lahuta
Sa olid see, kes mind ootas ees
Mehed, läksime!
Las käia! Otse edasi!
Thomas, aita mul seda lahti kiskuda.
Kui tulite parastama, siis ma ei teeks seda.
Tule süüdanud pätid võeti kinni.
Arvasin, et tahaksite teada.
Mulle ei meeldinud teie show kunagi.
Aga arvasin alati, et rahvale meeldib.
Neile meeldis. Meeldibki.
Olgu öeldud, et ma ei pea seda kunstiks.
Muidugi mitte.
Aga tuua endaga lavale igasugu inimesi,
eri värvi, kuju ja suurusega...
esitledes neid võrdsetena...
Mõni teine kriitik nimetanuks seda "inimsuse tähistamiseks".
See oleks mulle meeldinud.
Ma loodan, et ehitate selle uuesti üles.
Jumal tänatud Jenny turnee eest.
Kasumi pealt saame laenu, kõik saab korda.
Te ei teagi?
JENNY LIND LAHKUB!
Mul on kahju.
BARNUMI SKANDAAL
Charity?
Jumaluke, Charity.
Ma ei taha sinuga rääkida.
Mitte midagi ei juhtunud.
Naeruväärne. - Muidugi. Midagi ei juhtunud.
See on kõigi lehtede esikaantel.
Sest ta lavastas selle foto. Ma pole temasse armunud!
Muidugi ei ole.
Ei temasse ega minusse, mitte kellessegi.
Ainult sina ja su show.
Mida sa teed?
Ma lähen koju.
See on sinu kodu.
Pank...
nad tõstavad meid välja.
Miks sa varem minu käest ei küsinud...
Ma oleksin nõus olnud.
Ma ei kartnud riske, aga me tegime seda koos.
Arvasingi, et leian su siit.
Ennast haletsemast.
Kui tulite palka nõudma, siis raha on läinud. Kõik.
Pole midagi, mida teile anda. - Ole vait, Barnum.
Sa ei saa lihtsalt aru.
Meie emad häbenesid meid.
Varjasid meid kogu elu.
Siis tirisid sina meid varjust välja.
Ja nüüd lööd sina ka meile käega.
Võibolla oledki petis.
Võibolla oligi asja mõte raha teenida.
Aga sa andsid meile tõelise perekonna.
Ja see tsirkus...
see oli meie kodu.
Me tahame oma kodu tagasi saada.
Ma nägin päikest tuhmumas
Tundsin, kuis puhus külm talvetuul
Saad teada, kes on sulle toeks
Kui sära kaob ja lagi variseb
Sest neist rusudest
Mis alles jääb
Saab vaid olla tõeline
Kui kaduski kõik
Olen saanud kuhjaga
Sest see tõi mind taas
Teieni
Jõin šampanjat kuningatega
Poliitikud mul kiidulaulu laulsivad
Ent need olid võõra unelmad
Selle mehe, kelleks muutun'd ma
Ma aastaid nende kiitust jahtisin
Kui hull ma tahtsin üha enamat
Kui peatun nüüd
Ja näen teid siin
Meenub mulle, see oli kellele
Nüüdsest peale
Ei silmi enam valgus pimesta
Nüüdsest peale
Mis ootas homset algab nüüdsama
See algab nüüdsama
Ja kõlagu mu lubadus
Justkui hinge kuulutus
Nüüdsest peale
Ja koju naaseme
Me koju naaseme
Koju taas
Jah!
Nüüdsest peale
Silmi neid ei valgus pimesta
Nüüdsest peale
Mis ootas homset, algab nüüdsama
Nüüdsama
Kõlagu see lubadus
Justkui hinge kuulutus
Nüüdsest peale
Ja koju naaseme
Me koju naaseme
Koju taas
Ja koju naaseme
Me koju naaseme
Koju taas
Sa oled siin.
Nüüdsest peale
Koju taas
Caroline! Ta on siin.
Ma sooviksin oma naist näha.
Teda pole siin.
Ta on rannas!
Ma tõin raskusi sulle ja meie perele.
Sa hoiatasid mind,
aga ma ei kuulanud.
Ma lihtsalt...
Tahtsin olla enamat, kui ma olen.
Ma ei tahtnud muud kui meest, kellesse armusin.
Kõlagu see lubadus
Nagu hinge kuulutus
Kuitahes suur
Kuitahes väikene
Nüüdsest peale
Pank ütles ei?
Rõhutatult.
Korduvalt.
Siin riigis pole vist enam pankurit, keda suudaksin lollitada
mulle raha laenama, seega...
Vabandust, et teid kõiki alt vedasin.
Ära muretse, Barnum. Oleme sellega harjunud.
Tead, Barnum...
kui ma sind esimest korda kohtasin
oli mul pärandus, maine...
kutse igale peole selles linnas.
Ja tänu sinule on see kõik nüüd läinud.
Järel pole muud kui
sõprus, armastus ja töö, mida ma jumaldan.
Sa tõid mu ellu rõõmu.
Meie kõigi ellu. - Õige, õige.
Kui vaid pangale rõõm tagatiseks kõlbaks.
Neile see ei sobi,
aga mulle küll.
Mulle kuulub 10% show'st.
Teades, kelle heaks ma töötasin,
oli mul mõistust oma osa iga nädal välja võtta.
Phillip, ma ei saa lubada sul minu peal riskida.
Muidugi saad.
Ära nüüd ühtäkki mõistlikuks muutu.
Partnerid.
Kasum pooleks.
Partnerid.
Jah!
Ei tea, kuidas me saame endale hoonet lubada.
Õige.
Hoone. Me ei vajagi hoonet.
Kinnisvara Manhattanil on kohutav investeering.
Ma saan maad sadamas peaaegu tasuta!
Me vajame vaid telki.
See siin on suurim show! - Las käia!
Kolossaalne on show, jooksikud areenile
Kadunud kus leitakse tsirkusekuninga troonile
Ära hakka vastu, sest see lendab peale
Loeb see hetk, vahet pole, mis on pärastpoole
See on pimestav, kirkam kõigest, mis tead
Lihtsalt anna alla, sest sa tuled
Ja tahad minna sa
Kus kõike tuled katavad
Jooksikud kus ööd juhivad
Võimatu teoks saab
See kõik sind uimastab
See siin on suurim show!
Tuled põlema ja täiega
Meid päikegi ei suuda peatada
Seda siin vaadates
Oled kui lummuses
See siin on suurim show!
Siin on kõik see, mida ihaldad
Siin kõik, mida vajad sa
Ja see kõik on su silme ees
Siin sa olla tahadki
Kõik see, mida ihaldad
Kõik, mida vajad sa
Ja see kõik on su silme ees
Siin sa olla tahadki
Kus tuled eredad kõike katavad
Jooksikud kus ööd valitsevad
Võimatu tõeks saab - See on sulle.
See kõiki allutab See siin on suurim show!
Mida sa tegema hakkad?
Jälgin oma tüdrukuid kasvamas.
Show peab jätkuma. - Kõik tuled põlema ja täiega
Päikegi ei saa meid peatada
Seda siin vaadates oled kui lummuses
See siin on suurim show!
Kus kõike kat'vad tuled eredad
Jooksikud kus ööd valitsevad
Võimatu tõeks saab, see kõik su allutab
See siin on suurim show!
Kõik tuled põlema ja täiega
Seinadki ei saa meid peatada
Seda siin vaadates oled kui lummuses
See siin on suurim show!
Kõik, mida tahad sa, on otse su silme ees
Ja sa näed, kuis võimatugi saab siin tõeks
Seinadki ei saa meid peatada
See siin on suurim show!
Issi!
Hei, tüdrukud!
Andke teed.
Kõik see, mida tahad sa
Kõik see, mida ihaldad
Ja see kõik on su silme ees
ÜLLAIM KUNST ON TEHA TEISI ÕNNELIKUKS. - P. T. BARNUM
Tõlkinud: Lauri Kaare